A **ocarina** é un pequeno instrumento de vento, feito de cerámica, sen chaves e xeralmente con oito orificios para os dedos. O timbre varía segundo o tamaño do instrumento.

Historia
--------

A orixe da ocarina remóntase á América Prehispánica, os quechuas e aimarás empregaban este instrumento musical, acompañados de quenas, zampoñas e outros instrumentos. A súa fabricación é difícil xa que é de greda e oca no centro, existen diferentes tamaños pero non superan o largo da man. Úsanse en Bolivia, Perú, Venezuela, norte de Chile, norte da Arxentina e toda Mesoamérica.

### Etimoloxía

Varias *Xun* no Museo das Nacións de Yunnan, China
A ocarina actual máis común ten que ver co seu desenvolvemento en Italia, e a súa etimoloxía remite á lingua italiana, sendo *ocarina = ganso pequeno*, do latín *auca (véxase tamén auca e oca),* e derivado á súa vez da raíz protoindoeuropea \*awi- (ave, ovo).

#### Outras orixes

* América: Na antiga Mesoamérica, un tipo de ocarina era coñecido como "**tlapitzalli**".
* China: Na un instrumento chinés similar é chamado "**xun**".
* África: En moitas partes de África, os instrumentos similares á ocarina son coñecidos por diferentes nomes segundo a rexión e a lingua.

Modo de uso
-----------

'Carnaval de Venecia'. Ocarina tocada por Mosé Tapiero
A orde dos tons nunha **ocarina** de oito orificios é (de dereita a esquerda): 1 *re*, 2 *mi*, 3 *fa*, 4 *sol*, 9 *mi*, 5 *la*, 6 *si*, 7 *do*. Na de catro buratos é: *mi*, *sol*, *la* e *si*.

**Ocarina** vienesa de finais do século XIX
Supondo unha ocarina de 8 orificios (6 arriba e 2 abaixo) vista desde arriba, coa boquilla apuntando cara ao executante, tocaríase do seguinte xeito: 

Ocarinas de cerámica nun posto de *souvenirs.*

| Nota | Orificios superiores | Orificios inferiores |
| --- | --- | --- |
| Dó | X X X X X X | X X |
| Re | X X X X X O | X X |
| Mi | X X X X O O | X X |
| Fa | X X X O O O | X X |
| Sol | X X X O O O | X O |
| La | X X O O O O | X O |
| Si | X O O O O O | X O |
| Dó | O O O O O O | X O |
| Re | O O O O O O | O O |

onde:

* X = Orificio cerrado
* O = Orificio aberto

Na cultura popular
------------------

Ocarina de cerámica con 12 buratos. Recreación da ocarina do tempo do videoxogo de Zelda.
A **ocarina** é empregada nalgunhas pezas musicais de grupos folk como Milladoiro.

En 1998 no videoxogo *The Legend of Zelda: Ocarina of Time* e o que lle segue *The Legend of Zelda: Majora's Mask*, o heroe protagonista, Link, fai uso da Ocarina do tempo, un instrumento máxico que lle outorga distintos poderes ó tocar certas melodías.

Na Dragon Ball cando Tapion usa a súa ocarina para conter o monstro que dorme no seu interior.

Notas
-----

1. ↑  "Etymology, origin and meaning of ocarina". *www.etymonline.com* (en inglés). Consultado o 2023-08-20.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Instrumentos de vento*** |

* Instrumento de vento
* Instrumento de vento-metal
* Instrumento de vento-madeira

|  |  |
| --- | --- |
| Control de autoridades | 
* Wd: Q187780
* AAT: 300042545
* BNCF: 16866
* BNF: 12270588v
* BRE: 2290426
* EBID: ID
* GEC: 0127175
* GND: 4460490-7
* LCCN: sh85093790
* MIMO: 4020
* MusicBrainz: ID
* NDL: 00577614
* Treccani: ocarina

 |